**Zmluva o dielo č.: [●] /2024**

podľa § 536 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: | Ing. Jantošovič Marek |
| tel.: | +421/918 110 502 |
| e-mail: | jantosovic@olo.sk |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ a zhotoviteľ spoločne ako **“zmluvné strany”** a každý z nich samostatne ako **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |
| --- | --- | --- | --- |
| **špecifikácia diela:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač  v predmete zákazky ***„Opravy kotlov K1, K2“*** realizovanej prostredníctvom informačného systému JOSEPHINE <https://josephine.proebiz.com/sk/tender/53223/summary> (ďalej len „**Obstarávanie**“).  Predmetom zmluvy je záväzok zhotoviteľa vykonať pre objednávateľa kontrolu a meranie hrúbok základných materiálov, dodanie a osadenie permanentných konzol pre inštaláciu lešenia v 2. a 3. ťahu kotlov, opravu prevádzkovo poškodených membránových stien kotlov návarom NiCr625 a dodanie a výmenu nových tlakových a vstupných rúr v K1 a K2, modernizáciu pneumatických oklepávacích zariadený prehrievačov pary (ďalej len „**dielo**“) a záväzok objednávateľa uhradiť zhotoviteľovi cenu za vykonané dielo podľa tejto zmluvy.  Podrobná špecifikácia diela je uvedená v prílohe č. 1 Opis predmetu zákazky tejto zmluvy(ďalej len „**príloha č. 1**“). | | | |
| **Odovzdanie staveniska:**  Objednávateľ sa zaväzuje odovzdať zhotoviteľovi stavenisko a zhotoviteľ sa zaväzuje od objednávateľa prevziať stavenisko najneskôr štvrtý (4.) deň začatia odstávky Zariadenia na energetické využitie odpadu (ďalej len „**ZEVO**“), pričom objednávateľ je povinný zaslať zhotoviteľovi záväzný harmonogram prác (e-mailom) minimálne tridsať (30) dní pred dňom začatia konania plánovanej odstávky ZEVO. Zmluvné strany sa dohodli, že e-mail sa považuje za doručený do jednej (1) hodiny od momentu zaslania.  Pri prevzatí staveniska zmluvné strany podpíšu protokol o odovzdaní a prevzatí staveniska a vykonajú zápis do stavebného denníka. Súčasťou protokolu o odovzdaní je vyjadrenie zhotoviteľa, že stanovisko preberá a že sú splnené podmienky, dohodnuté s objednávateľom pre vykonanie diela. | | | |
| **dodacia lehota:** | Dielo je možné vykonať len počas odstávok ZEVO. Odstávky ZEVO sa budú konať máj/jún 2024. Predbežný termín odstávky objednávateľ oznámi zhotoviteľovi najneskôr do dvoch (2) dní odo dňa účinnosti zmluvy. Objednávateľ je oprávnený termín odstávky jednostranne zmeniť.  Zhotoviteľ sa zaväzuje vykonať dielo do štrnástich (14) dní na každom kotly (K1 a K2) odo dňa začatia demontážnych prác, pričom demontážne práce je zhotoviteľ povinný začať vykonávať do dvoch (2) dní odo dňa prevzatia staveniska. Začiatok pre každý kotol zvlášť sa zaeviduje v montážnom denníku.  Zhotoviteľ dodá objednávateľovi plány výstavby lešení, plány rozsahu a kvality pieskovania, plány rozsahu demontáže oplechovania a tepelných izolácií najneskôr štyridsať (40) dní pred plánovanou odstávkou kotlov K1 a K2.  Zhotoviteľ dodá objednávateľovi špecifikáciu (druh, množstvo, kvalita) všetkých médií, ktoré pre vykonanie opráv predpokladá požadovať od objednávateľa ako súčasť protiplnení podľa prílohy č. 1, a to najneskôr štyridsať (40) dní pred plánovanou odstávkou kotlov K1 a K2.  Zhotoviteľ dodá objednávateľovi technickú dokumentáciu pre vykonanie opráv kotlov (2 x v papierovej forme, 1 x v digitálnej forme) pre posúdenie a odsúhlasenie Technickou inšpekciou Slovenskej republiky najneskôr do tridsiatich (30) dní pred začiatkom plánovanej odstávky kotlov K1 a K2.  Zhotoviteľ dodá objednávateľovi harmonogram ním vykonaných prác na opravách kotlov K1, K2 najneskôr 40 dní pred plánovanou odstávkou.  Zhotoviteľ pre zabezpečenie kontajnerov (šatňové, sociálne (umývadlá, sprchy, WC), kancelárske) oznámi objednávateľovi počet svojich pracovníkov, ktorí sa zúčastnia vykonania opráv a to najneskôr štyridsať (40) dní pred plánovanou odstávkou kotlov K1 a K2  Zhotoviteľ dodá objednávateľovi špecifikáciu (druh, množstvo, kvalita) všetkých odpadov, ktorých vznik predpokladá pri výkone opráv a ktorých likvidáciu predpokladá požadovať od Obstarávateľa ako súčasť protiplnení a to najneskôr tridsať (30) dní pred plánovanou odstávkou kotlov K1 a K2  Zhotoviteľ dodá objednávateľovi zoznam všetkých zváračov, ktorí budú vykonávať zváračské práce na opravách kotlov, vrátane navárania vrstiev NiCr625, vrátane kópií ich zváračských oprávnení platných pre vykonávanie zváračských prác na území Slovenskej republiky počas celej doby výkonu zváračských prác / opráv kotlov a to najneskôr tridsať (30) dní pred začiatkom plánovanej odstávky kotlov K1 a K2.  Zhotoviteľ dodá Obstarávateľovi kompletnú výkresovú dokumentáciu vykonaných opráv vrátane zapracovania skutočného vyhotovenia najneskôr šesťdesiat (60) dní po skončení odstávky (2 x v papierovej forme, 1 x v digitálnej forme).  Zhotoviteľ sa zaväzuje dodať náhradné diely pre čistiace zariadenia ECO kotlov K1 a K2 podľa prílohy č. 1 najneskôr do dňa prevzatia staveniska, pričom objednávateľ uhradí cenu za riadne dodané náhradné diely podľa faktúry vystavenej zhotoviteľom po riadnom dodaní a prevzatí náhradných dielov objednávateľom. | | |
| **miesto plnenia:** | ZEVO, Vlčie hrdlo 72, 821 07 Bratislava | | |
| **zmluvná cena:** | Uvedená v prílohe č.2 | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej aj „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zhotoviteľ sa zaväzuje vykonávať dielo nepretržite, podľa záväzného harmonogramu prác spracovaného objednávateľom a odovzdaného zhotoviteľovi. Zhotoviteľ je povinný akceptovať prípadnú zmenu harmonogramu. 2. Zhotoviteľ sa zaväzuje počas vykonávania diela zabezpečiť dvojzmennú prevádzku (1 pracovná zmena = 10 hodín). 3. Zhotoviteľ je povinný vykonávať dielo dvadsaťštyri (24) hodín denne a sedem (7) dní v týždni, t.j. počas pracovných dní, soboty, nedele a v dňoch pracovného pokoja. V prípade, ak počas plnenia tejto zmluvy je potrebné vykonať práce a/alebo dodať náhradný diel, na ktoré sa nevzťahuje záruka budú takéto práce a/alebo náhradný diel použité iba po predchádzajúcom súhlase objednávateľa. Objednávateľ sa k týmto prácam a/alebo náhradným dielom vyjadrí na základe predchádzajúcej cenovej ponuky zhotoviteľa. 4. Zhotoviteľ sa zaväzuje, že dielo podľa tejto zmluvy bude vykonávať vždy prostredníctvom kľúčových osôb zhotoviteľa, ktoré na tento účel identifikoval vo svojej ponuke a prostredníctvom ktorých preukázal podmienky účasti. Nahradenie niektorej z kľúčových osôb zhotoviteľa je možné výlučne len so súhlasom objednávateľa. Navrhovaná osoba, ktorá má nahradiť pôvodnú kľúčovú osobu podľa ponuky zhotoviteľa musí spĺňať rovnakú minimálnu odbornú spôsobilosť podľa súťažných podkladov v Obstarávaní, požadovanú pre kľúčovú osobu zhotoviteľa, ktorá sa nahrádza. Spôsobilosť novej kľúčovej osoby zhotoviteľa preukazuje zhotoviteľ rovnakými dokladmi, aké boli požadované v súťažných podkladoch v Obstarávaní. Zhotoviteľ požiada o schválenie novej kľúčovej osoby vopred a objednávateľ sa k navrhovanej osobe vyjadrí do desiatich (10) pracovných dní od doručenia kompletných dokladov preukazujúcich odbornú spôsobilosť kľúčovej osoby (podmienky účasti v Obstarávaní). 5. Zhotoviteľ je povinný v čase podpisu a počas trvania tejto zmluvy mať platne uzatvorenú poistnú zmluvu, a to podľa bodu 6.4 VOP. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [●] na poistnú sumu minimálne vo výške 15 000 000 EUR *(slovom: pätnásťmiliónov eur).* 6. V prípade, ak zhotoviteľ je v omeškaní s realizáciou jednotlivých prác pri vykonávaní diela podľa tejto zmluvy, objednávateľ je oprávnený požadovať od zhotoviteľa uhradenie zmluvnej pokuty vo výške 44 000 EUR *(slovom: štyridsaťštyritisíc eur)* za každý, aj začatý, deň omeškania. V prípade, ak zhotoviteľ je v omeškaní dodaním materiálu potrebného k vykonaniu diela podľa tejto zmluvy, objednávateľ je oprávnený požadovať od zhotoviteľa uhradenie zmluvnej pokuty vo výške 20 000 EUR *(slovom: dvadsaťtisíc eur)* za každý aj začatý deň omeškania. Tým nie je dotknutý nárok objednávateľa na náhradu škody prevyšujúcej zmluvnú pokutu. 7. Zmluvné strany sa dohodli, že sankcie uvedené v čl. XVII VOP s výnimkou bodov 17.1 a 17.2 platia v plnom rozsahu. 8. Zhotoviteľ alebo oprávnená osoba zhotoviteľa je povinná počas vykonávania diela zúčastniť sa ranných porád s objednávateľom a na týchto ranných poradách informovať objednávateľa o potrebe modifikácie lešenia, t. j. objednávateľ zabezpečí modifikáciu lešenia do dvadsiatich štyroch (24) hodín od rannej porady podľa požiadavky zhotoviteľa. 9. Zmluvné strany sa dohodli, že v prípade, ak sa vyžaduje zmena alebo akýkoľvek zásah do systémov objednávateľa počas vykonávania diela zhotoviteľom, zhotoviteľ je oprávnený takýto zásah vykonať len s písomným súhlasom objednávateľa. 10. Zhotoviteľ je povinný viesť presnú evidenciu činností vykonaných v rámci výkonu predmetu zmluvy vo forme montážneho denníka, ktorý bude denne predkladať na odsúhlasenie objednávateľovi, pričom montážny denník zhotoviteľ začne viesť od momentu začatia výkonu úkonov až do momentu ich ukončenia. 11. Montážny denník je povinný viesť zhotoviteľ 12. na mieste konania; 13. denne, písomne s modrým perom, pričom objednávateľ nevylučuje používanie elektronickej formy vedenia montážneho denníka. Pre vylúčenie akýchkoľvek pochybností objednávateľ nebude akceptovať dodatočné doplnenie priebehu vykonávania diela do excelovskej tabuľky a následne jej zaslanie objednávateľovi na e-mailovú adresu; 14. priamo na mieste plnenia tejto zmluvy. 15. Montážny denník musí obsahovať najmä denné záznamy o priebehu realizácie diela vrátane bezpečnostných udalostí, nehôd, vád, reklamácií, naviac prác, zmeny počasia (ak môžu mať vplyv na vykonanie diela). 16. Montážny denník vedie zhotoviteľ, ale záznamy v ňom je oprávnený vykonávať aj objednávateľ, najmä môže uviesť pripomienky z hľadiska postupu prác, zistenia vád pri vykonávaní prác. 17. Montážny denník je povinný zhotoviteľ denne predkladať oprávnenej osobe objednávateľa na odsúhlasenie. Svoj súhlas s priebehom vykonávania diela objednávateľ potvrdí svojim podpisom. 18. V prípade, ak bude chýbať podpis oprávnenej osoby objednávateľa v montážnom denníku, zhotoviteľ nemá nárok na uhradenie ceny diela. 19. Zhotoviteľ je zodpovedný za to, že dodávky a práce ostatných dodávateľov objednávateľa nebudú poškodené a obmedzené jeho činnosťou. Zhotoviteľ je zodpovedný za dodávky prác a materiálov, ktorými ho poveril objednávateľ v súvislosti s vykonávaním diela a o tieto je zhotoviteľ povinný sa náležite starať a použiť ich v súlade s požiadavkami objednávateľa. Škody spôsobené porušením záväzku zhotoviteľa podľa tohto bodu tejto zmluvy je zhotoviteľ povinný uhradiť objednávateľovi resp. ostatným dodávateľom. Pre vylúčenie akýchkoľvek pochybností, zmluvné strany sa dohodli, že zhotoviteľ zodpovedá za všetky škody, ktoré objednávateľovi vzniknú pri vykonávaní diela počas účinnosti tejto zmluvy a ktoré súvisia s plnením tejto zmluvy. 20. Záručná doba začína plynúť odo dňa prevzatia a odovzdania diela, t.j. momentom podpísania protokolu o odovzdaní a prevzatí celého diela. Záručná doba na tlakové celky kotla je:  * 32 000 prevádzkových hodín za povrchovú vrstvu, minimálne však štyri (4) roky odo dňa prevzatia týchto prác (častí diela) objednávateľom; * 15 000 prevádzkových hodín na práce a plnenia, minimálne však dva (2) roky odo dňa prevzatia týchto prác objednávateľom.  1. Zhotoviteľ vyhlasuje a zaväzuje sa, že vykonal prehliadku staveniska a oboznámil sa s jeho stavom a má v platnosti a bude mať v platnosti počas trvania tejto zmluvy všetky potrebné doklady, certifikáty a pod., ktoré oprávňujú zhotoviteľa vykonávať predmet plnenia v zmysle tejto zmluvy. 2. Zhotoviteľ je povinný vyhotoviť technickú správu o stave technologických zariadení po ukončení diela a vykonaní skúšok podľa čl. IV tejto zmluvy a prílohy č. 1 a túto technickú správu dodať objednávateľovi najneskôr do dvadsiatich (20.) pracovných dní po ukončení diela a vykonaní skúšok. Pre vylúčenie pochybností, zhotoviteľ je oprávnený prevziať dielo až po vyhovení diela skúškam, ktoré preukážu správne fungovanie diela. Pre vylúčenie pochybností objednávateľ uhradí zhotoviteľovi cenu za vykonanie celého diela až po prevzatí diela podľa tohto bodu tejto zmluvy. 3. Zmluvné strany sa dohodli, že v cene sú zahrnuté cestovné náklady, čas strávený na ceste, obhliadka, analýza riešenia, pomocný materiál a všetky súvisiace náklady, ktoré je potrebné vykonať pre vykonanie diela. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Skratky a pojmy neuvedené v tejto zmluve majú význam, ako je uvedené vo VOP.

**II. Osobitné ustanovenia pre stavebné práce**

* 1. Objednávateľ môže vymenovať svojho zástupcu, ktorý bude vykonávať práva a povinnosti objednávateľa podľa tejto zmluvy.
  2. Zhotoviteľ je povinný vymenovať stavebný dozor podľa Stavebného zákona.
  3. Zhotoviteľ je povinný v súlade so Stavebným zákonom viesť stavebný denník v slovenskom alebo českom jazyku vždy, ak je to právnymi predpismi vyžadované. Do stavebného denníka sú oprávnení nahliadať a zapisovať zhotoviteľ, objednávateľ a zamestnanci príslušných orgánov, ktorí sú na to oprávnení podľa príslušných právnych predpisov. Stavebný denník bude k dispozícii kedykoľvek k nahliadnutiu objednávateľovi a príslušným orgánom. V priebehu pracovného času musí byť stavebný denník trvale prístupný na stavenisku. Povinnosť viesť stavebný denník sa končí prevzatím diela. Akékoľvek záznamy, poznámky, oznámenia, výzvy zapísané oprávnenými osobami v stavebnom denníku nebudú mať prednosť pred ustanoveniami zmluvy alebo úkonmi predpokladanými zmluvou.
  4. Ak o to objednávateľ požiada, zhotoviteľ bude priebežne viesť a na požiadanie predkladať objednávateľovi podrobné údaje o počte pracovníkov zhotoviteľa v jednotlivých profesiách, o ich činnosti a počte každého z typov použitého zariadenia zhotoviteľa na stavenisku. Zhotoviteľ v takom prípade vyhotoví pred začatím prác na stavenisku organizačnú štruktúru pracovníkov zhotoviteľa so zameraním na vymedzenie jednotlivých profesií.
  5. Ak je súčasťou plnenia vyhotovenie projektovej dokumentácie, zhotoviteľ sa zaväzuje zabezpečiť autorský dozor.
  6. Zhotoviteľ je povinný vyhotoviť dokumentáciu skutočného realizovania stavby a dokumentáciu pre kolaudačné rozhodnutie.
  7. Zhotoviteľ sa zaväzuje na uskutočnenie diela navrhnúť a použiť iba stavebný výrobok, ktorý je podľa osobitných predpisov (napríklad zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov) vhodný a bezpečný na použitie v stavbe na zamýšľaný účel. Zhotoviteľ sa zaväzuje zabezpečiť a predložiť objednávateľovi všetky certifikáty, osvedčenia a materiálové atesty o dodaných a zabudovaných materiálov stanovené zákonom č. 56/2018 Z. z. o posudzovaní zhody výrobku,  sprístupňovaní určitého výrobku na trhu a o zmene a doplnení niektorých zákonov. Osvedčenia, certifikáty, materiálové atesty a certifikáty preukázania zhody stavebných výrobkov je zhotoviteľ povinný predložiť objednávateľovi najneskôr v deň odovzdávacieho a preberacieho konania.
  8. Ak to povaha stavebných prác vyžaduje, objednávateľ je povinný zhotoviteľovi v nevyhnutnom rozsahu sprístupniť stavenisko bez zbytočného odkladu po tom, ako ho o sprístupnenie staveniska zhotoviteľ požiada, nie však skôr ako v termíne predpokladanom zmluvou alebo harmonogramom. O odovzdaní a prevzatí staveniska sa vyhotoví protokol. Protokol bude obsahovať popis staveniska vrátane identifikácie prípadných napojovacích bodov médií, stavu meradiel odberu médií a poznámok k stavenisku. Objednávateľ je povinný zabezpečiť prístup k prípojkám energií na stavenisku, prípadne v bezprostrednej blízkosti staveniska. Náklady spojené s napojením na tieto body, údržbou a odpojením znáša zhotoviteľ. Ak nie je dohodnuté inak, náklady spojené s odberom energií znáša objednávateľ.
  9. Zhotoviteľ je povinný vyzvať objednávateľa na kontrolu dodávok, ktoré budú zakryté alebo sa stanú v ďalšom pracovnom postupe neprístupnými. Zhotoviteľ sa zaväzuje vyzvať objednávateľa na kontrolu vyššie uvedeného písomne zápisom v stavebnom denníku a zároveň e-mailom adresovaným zástupcovi objednávateľa. Ak sa objednávateľ na kontrolu dodávok, časti stavebných konštrukcií a/alebo prác nedostaví do troch (3) pracovných dní po tom, čo bol zhotoviteľom vyzvaný, považujú sa dodávky, časti stavebných konštrukcií a/alebo práce za objednávateľom odsúhlasené. Objednávateľ je povinný uhradiť náklady dodatočného sprístupnenia, pokiaľ sprístupnenie požaduje. V prípade, ak zhotoviteľ zakryje dodávky, konštrukcie a/alebo zneprístupní realizované práce bez výzvy adresovanej objednávateľovi na ich kontrolu, alebo nedodrží vyššie uvedenú lehotu, objednávateľ si vyhradzuje právo tieto dodávky, konštrukcie a/alebo práce odkryť na náklady zhotoviteľa.
  10. Zhotoviteľ je povinný priebežne vyhotovovať fotodokumentáciu prác a túto na požiadanie predkladať objednávateľovi.
  11. Počas vykonávania prác je zhotoviteľ zodpovedný za udržiavanie poriadku na stavenisku a za odstránenie všetkých dočasných objektov a zariadení, ktoré už nie sú na realizáciu diela potrebné.
  12. Zhotoviteľ je povinný vykonať všetky primerané opatrenia na ochranu životného prostredia na stavenisku aj mimo neho a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti. Zhotoviteľ zabezpečí, aby emisie a povrchové znečistenia, spôsobené jeho činnosťou, nepresiahli hodnoty stanovené v rozhodnutiach, povoleniach a stanoviskách príslušných orgánov k projektu, ani hodnoty predpísané príslušnými právnymi predpismi. Zhotoviteľ je povinný zamedziť negatívnym vplyvom na existujúce stavby v blízkosti staveniska. Náklady na prijatie a udržiavanie týchto opatrení znáša zhotoviteľ. Zhotoviteľ zabezpečí, aby objednávateľovi alebo tretím osobám nevznikla škoda v prípade dôsledkov takýchto negatívnych vplyvov a zodpovedá za všetku škodu, ktorá takto objednávateľovi alebo tretím osobám vznikne.
  13. Ak sa zmluvná cena dohodla ako maximálna podľa rozpočtu, alebo ak to objednávateľ požaduje, zhotoviteľ je povinný zabezpečiť, aby bola každá časť diela alebo prác meraná. V rámci merania prác sa bude merať netto (čistá hodnota) skutočného množstva každej položky diela (prác) a metóda merania bude v súlade so štandardmi, ktoré sa uplatňujú v príslušnom technickom odvetví. Zhotoviteľ je povinný uchovávať záznamy o meraní a tieto predkladať objednávateľovi spolu s faktúrou alebo priebežne podľa dohody.
  14. Zhotoviteľ je povinný bezodkladne informovať objednávateľa o každej nehode na stavenisku. Zhotoviteľ bude viesť záznamy týkajúce sa ochrany zdravia a bezpečnosti pri práci a prípadných škôd na majetku.
  15. Najneskôr k termínu vydania preberacieho protokolu na prevzatie diela zhotoviteľ odstráni zo staveniska všetko vybavenie, odpad, nepotrebný stavebný materiál, dočasné objekty, konštrukcie a zariadenia zhotoviteľa. Zhotoviteľ uvedie stavenisko do stavu vyžadovaného zmluvou, alebo rozhodnutiami vydanými vo vzťahu k stavenisku príslušnými orgánmi a zanechá stavenisko v bezpečnom stave.
  16. Objednávateľ si vyhradzuje dielo neprevziať, ak dielo má vady a nedorobky, ktoré bránia bezpečnému a bezproblémovému používaniu alebo prevádzkovaniu diela (tzv. podmieňujúce vady a nedorobky), alebo dielo nedosahuje parametre požadované v zmysle tejto zmluvy, projektovej dokumentácie, alebo neboli splnené ďalšie povinnosti zhotoviteľa v zmysle tejto zmluvy. O vadách a nedorobkoch diela spíšu zmluvné strany súpis, v ktorom dohodnú termín ich odstránenia. Zhotoviteľ je povinný na vlastné náklady opravovať dielo (a to i opakovane), až kým nebudú všetky vady a nedorobky odstránené, nebudú dosiahnuté zmluvou garantované parametre diela a splnené ďalšie povinnosti zhotoviteľa, alebo kým objednávateľ neodstúpi od zmluvy.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
  2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
  3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
  4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
  5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**IV. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:
     1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
     2. materiálov alebo častí diela, ktoré sú výsledkom stavebných prác.
  2. Náklady na vykonanie skúšok znáša zhotoviteľ.
  3. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
  4. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
  5. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
  6. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
  7. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**V. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
  2. Objednávateľ sa zaväzuje odpad, ktorý vznikne zhotoviteľovi počas realizácie diela podľa tejto zmluvy, spracovať na vlastné náklady podľa príslušných všeobecne záväzných právnych predpisov, najmä podľa Zákona o odpadoch.

**VI. Trvanie zmluvy**

* 1. Táto zmluva sa uzatvára na dobu určitú, na dvanásť (12) mesiacov odo dňa účinnosti tejto zmluvy.

**VII. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Zhotoviteľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
  4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
  5. Zhotoviteľ sa zaväzuje zabezpečiť počas plnenia tejto zmluvy dodržiavanie *„Zásady správania sa v areáli OLO“* zverejnené na webovom sídle objednávateľa <https://www.olo.sk/zasady-spravania-sa-v-areali-olo/>.
  6. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Výkaz výmer |
| 3. | Zoznam subdodávateľov |
| 4. | Kľúčové osoby (ponuka uchádzača) |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.
  2. Táto zmluva je vyhotovená v slovenskom a nemeckom jazyku. V prípade akýchkoľvek nezrovnalostí slovenskej a nemeckej verzie je rozhodujúca verzia slovenská.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |